open-index/open-wikipedia-markdown huggingface dataset:
איוואן מרטין

**איוואן מרטין נונייס** (בספרדית: **Iván Martín Núñez**; נולד ב-14 בפברואר 1999) הוא כדורגלן ספרדי המשחק בעמדת הקשר בקבוצת ז'ירונה מהלה ליגה.

## קריירת מועדונים
מרטין נולד בבילבאו, ביסקאיה, חבל הבאסקים, אך גדל בטורה פאצ'קו, מורסיה, ושיחק במחלקת הנוער של הקבוצה המקומית. הוא עבר לוויאריאל בפברואר 2012.

מרטין קודם ממחלקת הנוער לקבוצת המילואים באוגוסט 2018, והפך לשחקן הרכב קבוע בקבוצה. הוא ערך את הופעת הבכורה שלו בקבוצה הבוגרת ב-17 בינואר 2019, כשנכנס כמחליף במקום חברו למחלקת הנוער אלפונסו פדראסה בהפסד 1–3 בחוץ לאספניול, במסגרת גביע המלך של אותה עונה.

ב-14 באוגוסט 2020, הושאל מרטין למיראנדס ששיחקה בליגה הספרדית השנייה. הוא כבש את שערו הראשון ב-19 בספטמבר, בתיקו ביתי 1–1 מול ריאל אוביידו.

ב-10 ביולי 2021, עבר מרטין לדפורטיבו אלאבס, בעסקת השאלה לשנה. ב-27 בינואר שלאחר מכן, לאחר ששיחק דקות מעטות במחצית הראשונה של העונה, הוא עבר לז'ירונה מהליגה השנייה, גם כן בעסקת השאלה.

ביולי 2022, לאחר שהיה שותף להעפלתה של ז'ירונה לליגה הבכירה, השאלתו של מרטין הוארכה בשנה נוספת; עם זאת, הוא בילה את החודשים הראשונים של העונה החדשה בהחלמה מפציעה בשוקית. ב-22 ביולי 2023, הוא חתם על חוזה קבוע לשלוש שנים במועדון.

ב-3 בינואר 2024, כבש מרטין את שער הניצחון עבור ז'ירונה בתוספת הזמן בניצחון 4–3 על אתלטיקו מדריד, שהיה הניצחון הראשון אי פעם של קבוצתו נגד האחרונה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל
קטגוריה:כדורגלני ויאריאל
קטגוריה:כדורגלני דפורטיבו אלאבס
קטגוריה:כדורגלני ז'ירונה
קטגוריה:ספרדים שנולדו ב-1999
ראול מורו

**ראול מוֹרוֹ פרסקולי** (בספרדית: **Raúl Moro Prescoli**; נולד ב-5 בדצמבר 2002) הוא כדורגלן ספרדי המשחק בעמדת הקיצוני באוססונה מהלה ליגה.

## קריירת מועדונים
מורו נולד באבררה שבקטלוניה. הוא שיחק במחלקות הנוער של ז'ימנסטיק מנרסה, אספניול, ברצלונה ולאציו.

הוא ערך את הופעת הבכורה שלו בסרייה א' במדי לאציו ב-20 ביולי 2020 במשחק נגד יובנטוס.

ב-23 באוגוסט 2022, הצטרף מורו לטרננה מליגת המשנה האיטלקית בהשאלה לעונה.

בינואר 2023, השאלתו של מורו הופסקה והוא הושאל במקום לריאל אוביידו עד סוף העונה.

ב-17 ביולי, עבר מורו לריאל ואיאדוליד מהליגה השנייה בהשאלה לשנה. לאחר שעזר למועדון לעלות ללה ליגה, הוא חתם על חוזה קבוע לארבע שנים ב-30 ביוני 2024.

ב-15 ביולי 2025, מורו עזב את ואיאדוליד וחתם במועדון ההולנדי אייאקס לחמש שנים.

ב-23 בינואר, אחרי חצי שנה לא טובה באייאקס, חזר מורו לספרד וחתם באוססונה מהלה ליגה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני לאציו
קטגוריה:כדורגלני טרנאנה
קטגוריה:כדורגלני ריאל אוביידו
קטגוריה:כדורגלני ריאל ואיאדוליד
קטגוריה:כדורגלני אייאקס
קטגוריה:כדורגלני אוססונה
קטגוריה:ספורטאים ספרדים באיטליה
קטגוריה:ספורטאים ספרדים בהולנד
קטגוריה:ספרדים שנולדו ב-2002
נאוול טנאליה

**פאקונדו נאוול טנאליה** (בספרדית: **Facundo Nahuel Tenaglia**; נולד ב-21 בפברואר 1996) הוא כדורגלן ארגנטינאי המשחק בעמדות המגן הימני והבלם בדפורטיבו אלאבס מהלה ליגה.

## קריירה
טנאליה נולד בסלאדיז'ו שבארגנטינה.

בשנת 2014, הצטרף טנאליה למחלקת הנוער של אתלטיקו אטלנטה. שנתיים לאחר מכן, באוקטובר 2016, הוא ערך את הופעת הבכורה שלו בבוגרים במשחק נגד סן טלמו.

ב-23 באוגוסט 2017, חתם טנאליה בטאז'רס.

טנאליה ערך את הופעת הבכורה שלו בטאז'רס ב-10 בדצמבר 2017, בניצחון 2–0 בחוץ על קולון במסגרת ליגת העל הארגנטינאית. הוא כבש את שערו הראשון בקבוצה ב-29 בספטמבר 2019, בהפסד חוץ 3–2 לאינדפנדיינטה.

ב-12 בינואר 2022, הושאל טנאליה לאלאבס ל-18 חודשים. ב-20 באוגוסט 2023, לאחר שסייע לקבוצה בחזרתה לליגה הבכירה, הוא חתם בה על חוזה קבוע לארבע שנים.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:מגני כדורגל
קטגוריה:כדורגלני טאז'רס (קורדובה)
קטגוריה:כדורגלני דפורטיבו אלאבס
קטגוריה:ספורטאים ארגנטינאים בספרד
קטגוריה:ארגנטינאים שנולדו ב-1996
פסגת ההר הכחול

ממוזער|נוף פנורמי מחוף הלשייר (Hellshire Beach) עם פסגת ההר הכחול במרחק
**פסגת בלו מאונטיין** (באנגלית: **Blue Mountain Peak**) היא ההר הגבוה ביותר בג'מייקה, ואחת הפסגות הגבוהות ביותר בקריביים. הפסגה מתנשאת לגובה 2,256 מטרים, והיא הגבוהה ביותר באזור מבין אלה שנמצאות מחוץ להיספניולה. זהו ביתו של קפה ג'מייקה בלו מאונטיין. ההר ממוקם על גבול מחוזות פורטלנד (Portland Parish) וסנט תומאס (Saint Thomas Parish, Jamaica).

פסגת ההר הכחול היא חלק מהפארק הלאומי ההרים הכחולים והרי ג'ון קרו, אשר הוכרז כאתר מורשת עולמית של אונסק"ו בשנת 2015.

## טיולים רגליים
ההרים הכחולים  מהווים יעד פופולרי לטיולים רגליים וקמפינג. הטרק המסורתי של ההר משתרע לאורך 11 קילומטרים, מגיע לפסגה, ומסלול ההליכה שלו כולל עלייה בגובה של 910 מטרים. ג'מייקנים מעדיפים להעפיל לפסגה עם הזריחה, ולכן הטיול שאורך בן 3 עד 4 שעות מתבצע בדרך כלל כשחשוך. מכיוון שהשמיים בדרך כלל בהירים מאוד בשעות הבוקר, ניתן לרוב לראות את קובה מרחוק.

על טיולים בהר נגבה מס על השהות בפארק.

## צומח
קפה ג'מייקה בלו מאונטיין המפורסם גדל על ההר. קהילות גידול הקפה הקטנות של Claverty Cottage ו-Hagley Gap ממוקמות בסמוך לפסגה.

חלק מהצמחים הגדלים על ההר ייחודיים לו (לא ניתן למצוא אותם גדלים באופן טבעי במקום אחר בעולם), ולעיתים קרובות הם ננסיים. זאת בעיקר בשל האקלים הקר אשר מעכב את הצמיחה.

## קישורים חיצוניים

## הערות שוליים

קטגוריה:הפסגות הגבוהות במדינתן
קטגוריה:ג'מייקה: גאוגרפיה
פפירוס מרים ברת יעקב

**פפירוס מרים** (מוכר גם כ"פפירוס מרים ברת יעקוב") הוא פפירוס מתקופת הבית השני או 69 שנים לאחר חורבנו, שנחשף בשנת 2009.

## היסטוריה
פפירוס מרים הוחרם במאי 2009 על ידי צוותים מיוחדים של משטרת ישראל ושל רשות העתיקות במלון הייאט שבשכונת הגבעה הצרפתית בירושלים. לכאורה היא הייתה ברשותם של שני ערבים מבית סאחור, שככל הנראה התכוונו למכור אותה. מקום מציאתו של הפפירוס נותר לא ידוע, ובהתאם גם הוודאות במקוריותו, אם כי עד כה הועלו מעט ספקות בנושא.

## תוכן הפפירוס
הפפירוס נשמר בצורה טובה יחסית, אך חלקים מהקצה התחתון חסרים. מידותיו הן כ-15×15 ס"מ והוא כולל 15 שורות טקסט. על פי הכתובת, אשר דומה מאוד למגילות מדבר יהודה, אפשר ללמוד כי המגילה נכתבה במאה ה-1 או ה-2. תיארוך אחד מציין "שנה 4 לאחר חורבן ישראל". מאחר שצורת תיארוך זו אינה מוכרת מאף ממצא אחר, קיים קושי לקבוע בוודאות האם היא מתייחסת לחורבן בית המקדש בשנת 66 לספירה או למרד בר כוכבא בשנת 135. הטקסט מתאר ויתור על בעלות על ידי *מרים בת יעקב מסעלב-* ככל הנראה שעלבים. ומוזכרים בו אנשים ומקומות נוספים.

## ראו גם
* פפירוס ישמעאל
* פפירוס ירושלים מתקופת בית ראשון

## קישורים חיצוניים

* 
* פפירוס דורבן ושני מיליון דולר - פרק אודות הפפירוס, בסדרת הדוקו  שודדי האוצר האבוד ששודרה בכאן 11

קטגוריה:עתיקות ארץ ישראל
קטגוריה:פפירוסים
קטגוריה:כתבי יד עבריים
אלברו גרסיה

**אלברו גרסיה ריברה** (בספרדית: **Álvaro García Rivera**; נולד ב-27 באוקטובר 1992) הוא כדורגלן ספרדי המשחק בעמדות הקשר ההתקפי והקיצוני השמאלי בראיו ואייקאנו מהלה ליגה.

## קריירה
גרסיה נולד באוטררה שבספרד. הוא בוגר אקדמיית הנוער של גויו-ריו. באוגוסט 2011 חתם גרסיה באוטררה.

ב-23 בינואר 2013, חתם גרסיה בסן פרננדו, מהליגה הספרדית השלישית.

ב-6 ביולי, חתם גרסיה על חוזה לארבע שנים בגרנדה מהלה ליגה.

ב-28 באוגוסט 2014, הושאל גרסיה לראסינג סנטנדר מהליגה הספרדית השנייה. כשנה לאחר מכן הוא עבר לקדיס, גם כן בהשאלה.

ב-19 ביולי 2016, חתם גרסיה על חוזה קבוע לארבע שנים בקדיס. ב-14 בינואר 2018, הוא כבש צמד בניצחון ביתי 2–0 על קורדובה.

ב-13 באוגוסט 2018, קדיס הודיעה כי 50% מזכויותיו של גרסיה נמכרו לווסקה תמורת 3 מיליון אירו, אך השחקן הודיע שעות לאחר מכן כי לא ישחק במועדון. עשרה ימים לאחר מכן, הוא חתם על חוזה לחמש שנים בראיו ואייקאנו.

## קישורים חיצוניים

## הערות שוליים

קטגוריה:ילידי 1992
קטגוריה:כדורגלנים ספרדים
קטגוריה:קשרי כדורגל
קטגוריה:כדורגלני ראסינג סנטנדר
קטגוריה:כדורגלני ראיו ואייקאנו
קטגוריה:כדורגלני קדיס
קטגוריה:כדורגלני גרנדה
אם אפגוש את אלוהים

"**אם אפגוש את אלוהים**" הוא סינגל הבכורה של להקת הסקא, רגאיי וההיפ הופ הישראלית "התקווה 6", אשר יצא לאור בשנת 2007. השיר נכתב והולחן על ידי סולן הלהקה, עמרי גליקמן, והיה הסינגל הראשון ופורץ הדרך מאלבום הבכורה של הלהקה, הנושא את שמה, "התקווה 6", שיצא ב-28 במאי 2007.

רמיקס בהשתתפות גל גורן יצא 19 בספטמבר 2013 לרגל ציון 6 שנים ליציאת אלבום הבכורה.

## רקע וכתיבה
השיר נכתב על ידי סולן הלהקה עמרי גליקמן, לשיר יותר מ-1.5M צפיות ביוטיוב (יולי 2025).

בנוסף בוצע השיר יחד עם השיר "שוויה שוויה" בהופעה בקיסריה שהופיעה אחרי זה באלבום ההופעה הראשון שלהם קיסריה LIVE.

## ביקורות
הביקורת באתר יוסימיוסיק מתייחסת לשיר "אם אפגוש את אלוהים". המבקר יוסי חרסונסקי מציין כי השיר מציג שאלות שמופנות לאלוהים בטון קליל, מחויך ו"חמדמד" (כמו התהייה האם יש לו פקידה שאוספת פתקים), וטוען כי השאלות הללו נועדו בעיקר כדי לשרת את הקצב הקאריבי של השיר ולאו דווקא כדי להעמיק מבחינה רוחנית. לפי הביקורת, ה"אלוהים" בשיר הוא יותר רסטפארי מאשר יהודי, והמוזיקה נשמעת כהכלאה בין רגאיי למוזיקה חסידית. חרסונסקי מסכם כי השיר אינו מצטיין במקוריות יוצאת דופן, אך כהפקת רגאיי בעברית הוא מוצלח ומתאים לאווירת פסטיבלי השנטיפי.

## מיקומי שיא

## קישורים חיצוניים
* 
* 
* 

## הערות שוליים

קטגוריה:שירי 2007
קטגוריה:סינגלי בכורה מ-2007
קטגוריה:שירי התקווה 6
קטגוריה:שירים בעברית
קטגוריה:שירים שנכתבו על ידי עמרי גליקמן
קטגוריה:שירים שהולחנו על ידי עמרי גליקמן
קטגוריה:שירים על אלוהים
קטגוריה:שירי רגאיי
מפלגת הסוציאליזם והשחרור

**מפלגת הסוציאליזם והשחרור** (באנגלית **Party of Socialism and Liberation**) היא מפלגת שמאל רדיקלי קומוניסטית ומרקסיסטית-לניניסטית אמריקאית שהוקמה בשנת 2004 על ידי פלג של מפלגת הפועלים העולמית הקומוניסטית מסן פרנסיסקו לאחר אכזבה מפעילותם. המפלגה נחשבת לקומוניסטית ומרקסיסטית לניניסטית, ושואפת למגר כליל את הקפיטליזם בארצות הברית באמצעות מהפכה, ולכונן במקומו חברה קומוניסטית. רוב פעילותה מתמקדת בהפגנות, ריצה בבחירות מקומיות (בעיריות ובמדינות), ובחינוך. המפלגה מתנגדת באופן רשמי לדמוקרטיה הפרלמנטרית, ובכלל זו האמריקאית.

## אידאולוגיה
המפלגה נחשבת למפלגה קומוניסטית, מרקסיסטית-לניניסטית, אנטי אימפריאליסטית ואנטי-ציונות. היא טוענת כי ארצות הברית כיום היא "דיקטטורה של המעמד הקפיטליסטי הבורגני" וכי אי אפשר יהיה להימנע ממהפכה סוציאליסטית וכינון חברה קומוניסטית בארצות הברית. בענייני פנים היא נחשבת לפרוגרסיבית, ותומכת בזכות להפלות, איסור על אפליה על רקע נטייה מינית או זהות מגדרית, מערכת בריאות ציבורית לחלוטין, ביטול דיור להשכרה הפרטית והלאמת תעשיית האנרגיה. 
ביחסי החוץ המפלגה תומכת בצפון קוריאה, וטוענת כי צפון קוריאה היא אחת מהאלטרנטיבות היחידות כיום לקפיטליזם, שמתפקדת כמדינה סוציאליסטית אמיתית. היא מכחישה כי נעשות הפרות של זכויות אדם במדינה. בנוסף היא תומכת בסין, תוך שהיא מבקרת את הרפורמות הכלכליות הנרחבות שנעשו לאחר מותו של מאו דזה-דונג ב-1975. היא תמכה בסיפוח חצי האי קרים לרוסיה ב-2014, אך ב-2022 נמנעה מלתמוך בפלישה הרוסית לאוקראינה, תוך שהיא מאשימה את ארצות הברית ונאט"ו בפלישה. בנוסף היא תמכה בנשיא סוריה לשעבר בשאר אל אסד במהלך מלחמת האזרחים בסוריה.
בנוסף לכך, המפלגה נחשבת לאנטי-ציונות מובהקת, ותומכת נלהבת בהפגנות פרו פלסטיניות נגד ישראל במדינה. ב-8 באוקטובר 2023, יום לאחר טבח שבעה באוקטובר, חבר המפלגה יוג'ין פורייר ארגן עצרת תמיכה בפלסטינים בכיכר טיימס בניו יורק. מארגן העצרת אמר כי "הייתה איזו מסיבת רייב או מדבר שבה הם נהנו מאוד, עד שההתנגדות הגיעה בגלשני האנגר חשמליים ולקחה לפחות כמה עשרות היפסטרים, ואני בטוח שהם מסתדרים מצוין". המפלגה ארגנה מאז מספר עצרות פרו פלסטיניות נוספות, ותמכו בהפגנות הפרו פלסטיניות באוניברסיטאות במהלך שנת 2024. ב-21 במאי 2025 חבר המפלגה לשעבר אליאס רודריגז ביצע את פיגוע הירי מול המוזיאון היהודי בוושינגטון, שבו נרצחו שני עובדי שגרירות ישראל בוושינגטון. המפלגה הכחישה קשר לפיגוע, והצהירה כי היא לא תומכת בו.

## קישורים חיצוניים

קטגוריה:ארצות הברית: מפלגות
קטגוריה:מפלגות קומוניסטיות
קטגוריה:שמאל רדיקלי
צליבה לבנה

**צליבה לבנה** הוא ציור מאת מארק שאגאל המתאר את צליבתו של ישו. הוא צויר בשנת 1938 ונמצא באוסף הקבוע של מכון האמנות של שיקגו.

## תיאור
הציור מדגיש את סבלו של ישו והעם היהודי. בצדדים מתרחשים מעשים אלימים נגד יהודים כמו שריפת בית כנסת. במרכז, מוצג ישו צלוב כשהוא עוטה טלית כסמל להיותו יהודי. היצירה, המציגה את סצנת הצליבה – אחת הסצנות הפופולריות והמתוארות ביותר באומנות המערבית – יוצאת דופן בכך שבמקום לשמש סמל לדיכוי העם היהודי, היא דווקא מציגה את סבלו.

רבים מציוריו של שאגאל מלאי חיים, רומנטיים, הומוריסטיים, דמיוניים ומלאי צבעים בהירים, אך דווקא "צליבה לבנה" מרוקן ברובה מצבע. שאגאל צייר אותה בשנת 1938 בעת שהתגורר בפריז, בתגובה לאירועי ליל הבדולח, שהתרחש בין ה-9 ל-10 בנובמבר 1938.

עם זאת, ישנה דמות ירוקה נושאת חבילה החוצה בחזית. דמות זו, המופיעה בכמה מיצירותיו של שאגאל, מפורשת פעמים רבות כנווד יהודי ממסורת היידישקיט או כאליהו הנביא.

שאגאל ביצע שני שינויים ביצירה - שאגאל הוסיף צלב קרס על סרט הזרוע של החייל השורף את בית הכנסת, כמו גם המילים "Ich bin Jude" על שלט סביב צווארו של גבר.

ישנו גם דגל ליטא בחלק הימני העליון של הציור. שאגאל נולד בוויטבסק, עיר שהייתה באימפריה הרוסית לפני מלחמת העולם הראשונה ומאז 1918 נמצאת בבלארוס. מכיוון שהיה יהודי מהשטח שהייתה בעבר בדוכסות הגדולה של ליטא, הרקע התרבותי שלו היה של ליטאי. אף על פי שמעולם לא חי בליטא המודרנית, שהוקמה בפברואר 1918 וכמה שבועות לאחר מכן אימצה את הדגל המוצג בציור, הוא צפה באנטישמיות הגואה בליטא בשנות ה-30. בחלק השמאלי העליון של הציור ישנם דגלים אדומים של הקומוניזם, שהיה אנטי-דתי באופן מיליטנטי והתנגד לשימוש בעברית לכל מטרה.

## ביקורת
האפיפיור פרנציסקוס ראה בציור את הציור האהוב עליו.

ציור זה נחשב גם כחילול הקודש על ידי קתולים מסורתיים, משום שהאדם המייצג את ישו הוא יהודי תלמודי ואילו התלמוד והיהדות בת זמננו דוחים את ישו כאלוהים בהתגלמותו, כמושיע וכגואל.

## ראו גם
* מארק שאגאל
* אני והכפר
* צליבת ישו באמנות

## הערות שוליים

קטגוריה:מארק שאגאל
קטגוריה:ציורים
קטגוריה:ציורים בעלי מוטיב יהודי
קטגוריה:הברית החדשה בתרבות ובאמנות
קטגוריה:צליבת ישו באמנות
קטגוריה:ישו בתרבות ובאמנות
קטגוריה:ציורים מהמאה ה-20
קטגוריה:ציורים משנות ה-1930
חוק הג'ונגל

**חוק הג'ונגל** (באנגלית: **Law of the jungle**) הוא ביטוי, שמקורו באחד מסיפורי ספר הג'ונגל מאת רודיארד קיפלינג, אך במהלך הזמן קיבל משמעות שונה מהמשמעות הראשונה - הוא הפך לביטוי המסמל כל דאלים גבר, החזק יותר שולט וכדומה.
[250px|ממוזער|שמאל|עטיפה של [ספר הג'ונגל מ-1894, הספר בו נטבע הביטוי "חוק הג'ונגל"]]
ביטוי זה מובא לעיתים קרובות כחוק פרימיטיבי, ניגוד לחוקי האדם, חוקי ציוויליזציה, שדואגים לחלשים בעוד שחוק הג'ונגל משרת את החזקים.

בספרות הילדים העברית עסקו בנושא זה בסדרת קופיקו מאת תמר בורנשטיין-לזר

## חוק הג'ונגל בספר הג'ונגל
בספר הג'ונגל מוצג חוק ג'ונגל הקובע שחיות לא פוגעות לרע באף אחד חוץ מאכילה להשבעת הרעב או התגוננות. מי שעובר על החוק, לדברי הספק, קמים נגדו כל שוכני היער. זאת הייתה אידיאליזציה, שאין לה בסיס במציאות. בעלי חיים טריטוריאליים פוגעים באחרים, גם כדי להגן על טריטוריה או על בעלי חיים אחרים או בתחרות על הזכות להזדווג עם נקבות או כדי ללמד גורים איך הורגים חיות מאכל ועוד.

## הערות שוליים

קטגוריה:מילים וביטויים בעברית
קטגוריה:עברית ישראלית
קטגוריה:ביטויים
ניקולה מאראש

**ניקולה מאראש** (בסרבית: **Никола Мараш**; נולד ב-19 בדצמבר 1995) הוא כדורגלן סרבי המשחק בעמדת הבלם במיראנדס.

## קריירת מועדונים
מאראש נולד בבלגרד שבסרביה, והחל לשחק כדורגל במחלקת הנוער של פרטיזן, ממנה עבר למחלקת הנוער של ראד. ב-2013 קודם מאראש לקבוצה הראשונה של ראד, וערך את הופעת הבכורה שלו ב-26 במאי 2023, בניצחון ביתי 3–1 נגד ראדינצ'קי ניש במסגרת ליגת העל הסרבית.

ב-31 באוגוסט 2017, חתם מאראש על חוזה לארבע שנים בג.ד. שאביש מליגת העל הפורטוגלית.

ב-15 באוגוסט 2019, הצטרף מאראש לאלמריה מהליגה הספרדית השנייה בהשאלה לשנה. ב-22 באוגוסט של השנה שלאחר מכן, לאחר שהיה כבר שחקן הרכב קבוע, הוא חתם על חוזה קבוע לארבע שנים במועדון.

ב-31 באוגוסט 2021, עבר מאראש לראיו ואייקאנו מלה ליגה בהשאלה לקראת עונת 2021/2022.

ב-11 באוגוסט 2022, עבר מאראש לאלאבס מהליגה השנייה בהשאלה לשנה. ב-26 ביוני 2023, לאחר עליית המועדון לליגה הבכירה, הוא חתם על חוזה קבוע לארבע שנים.

ב-1 בפברואר 2024, לאחר שלא ערך הופעות ליגה במחצית הראשונה של עונת 2023/2024, הושאל מאראש ללבאנטה מהליגה השנייה. ב-30 באוגוסט, הוא עבר לספורטינג חיחון מהליגה השנייה בהשאלה לשנה. ב-30 בינואר 2026 הושאל למיראנדס מהליגה הספרדית השנייה.

## קריירה בינלאומית
ב-29 בספטמבר 2016, מאראש שיחק 90 דקות מלאות בהפסד 0–3 של סרביה לקטר במשחק ידידות. הוא שיחק גם בתיקו 0–0 נגד ארצות הברית ב-29 בינואר 2017.

## קישורים חיצוניים

## הערות שוליים

קטגוריה:בלמי כדורגל
קטגוריה:כדורגלנים סרבים
קטגוריה:כדורגלני ראד בלגרד
קטגוריה:כדורגלני אלמריה
קטגוריה:כדורגלני דפורטיבו אלאבס
קטגוריה:כדורגלני לבאנטה
קטגוריה:כדורגלני ספורטינג חיחון
קטגוריה:כדורגלני מיראנדס
קטגוריה:ספורטאים סרבים בפורטוגל
קטגוריה:ספורטאים סרבים בספרד
קטגוריה:כדורגלני ראיו ואייקאנו
קטגוריה:סרבים שנולדו ב-1995
חורחה דה פרוטוס

**חורחה דה פְרוּטוֹס סבסטיאן** (בספרדית: **Jorge de Frutos Sebastián**; נולד ב-20 בפברואר 1997) הוא כדורגלן ספרדי המשחק בעמדת הקיצוני הימני בראיו ואייקאנו מהלה ליגה ובנבחרת ספרד.

## קריירה
דה פרוטוס נולד בנווארה דה אנמדיו שבקסטיליה ולאון, והחל לשחק כדורגל באקדמיות הנוער של ספולוודה, קנטלחו וראיו מחדאונדה. הוא קודם לקבוצה הבוגרת של האחרונה לקראת עונת 2016/2017, וערך את הופעת הבכורה שלו ב-20 באוגוסט 2016 כשנכנס כמחליף במחצית השנייה בתיקו 0–0 בחוץ נגד ססטאו ריבר במסגרת הליגה הספרדית השלישית.

הוא הפך לשחקן הרכב קבוע במהלך עונת 2017/2018, הופיע ב-34 משחקים וכבש תשעה שערים במסגרת הליגה כאשר קבוצתו העפילה לליגה הספרדית השנייה לראשונה בהיסטוריה שלה. בין היתר כבש צמדים נגד ז'ימנסטיקה סגוביאנה וראסינג דה פרול.

ב-1 במאי 2018, חתם דה פרוטוס על חוזה בריאל מדריד, שנכנס לתוקף ב-1 ביולי. עם הגעתו, הוא שובץ בקבוצת המילואים ששיחקה בליגה השלישית. ב-25 ביוני 2019, הוא עבר לריאל ואיאדוליד מהלה ליגה בהשאלה לקראת עונת 2019/2020.

דה פרוטוס ערך את הופעת הבכורה שלו בוואיאדוליד ב-20 באוקטובר 2019, כשהחליף את חאבי מויאנו בתיקו 1–1 בחוץ נגד אתלטיק בילבאו. ב-17 בינואר 2020, לאחר ששיחק שלושה משחקים בלבד במדי ואיאדוליד בליגה, הוא עבר לראיו ואייקאנו מהליגה הספרדית השנייה, גם כן בהשאלה.

ב-29 ביולי 2020, חתם דה פרוטוס על חוזה לחמש שנים בלבאנטה מהלה ליגה. הוא כבש את שערו הראשון בלה ליגה ב-5 בדצמבר, בניצחון ביתי 3–0 על חטאפה.

ב-17 באוגוסט 2023, חתם דה פרוטוס על חוזה לחמש שנים בראיו ואייקאנו מהלה ליגה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני ריאל מדריד קסטיליה
קטגוריה:כדורגלני ריאל ואיאדוליד
קטגוריה:כדורגלני לבאנטה
קטגוריה:כדורגלני ראיו ואייקאנו
קטגוריה:כדורגלני נבחרת ספרד
קטגוריה:ספרדים שנולדו ב-1997
קיקו פמנייה

**פרנסיסקו "קיקו" פמנייה פאר** (בספרדית: **Francisco "Kiko" Femenía Far**; נולד ב-2 בפברואר 1991) הוא כדורגלן ספרדי המשחק בעמדת המגן הימני בחטאפה מהלה ליגה.

## קריירת מועדונים
### הרקולס
[ממוזער|left|upright|פמנייה משחק ב[הרקולס (כדורגל)|הרקולס ב-2011]]
פמנייה נולד בסאנט אי נגראלס, אליקנטה שבקהילה האוטונומית ולנסיה. הוא גדל במחלקת הנוער של הרקולס. הוא ערך את הופעת הבכורה שלו בקבוצה הבוגרת ב-15 ביוני 2008, בגיל 17 בלבד, במשחק בליגה הספרדית השנייה נגד קדיס שהסתיים בתיקו 1–1.

ב-28 באוגוסט 2010, ערך פמנייה את הופעת הבכורה שלו בליגה הבכירה, כשהחליף את אבל אגילאר במחצית השנייה של משחק בית נגד אתלטיק בילבאו. לאחר דקות ספורות בלבד על המגרש, הוא עבר התקף חרדה שממנו התאושש במלואו מאוחר יותר.

### ברצלונה
פמנייה הצטרף לברצלונה ב' מהליגה הספרדית השנייה ב-6 ביולי 2011. הוא כבש את שערו הרשמי הראשון עבור קבוצתו החדשה ב-4 בספטמבר, בניצחון חוץ 4–0 על קרטחנה.

### ריאל מדריד
בסוף אוגוסט 2013, שוחרר פמנייה מברצלונה, וציין כי "נהרס רגשית". הוא חתם בריאל מדריד זמן קצר לאחר מכן, ושובץ בקבוצת המילואים ששיחקה בליגה הספרדית השנייה.

פמנייה שיחק בחמישה משחקים בלבד במהלך העונה כולה, שהסתיימה בירידת ליגה, ועזב את המועדון בדצמבר 2014.

### אלקורקון
ב-7 בינואר 2015, חתם פמנייה על חוזה לשישה חודשים באלקורקון מהליגה הספרדית השנייה.

### אלאבס
ב-2 ביולי 2015, חתם פמנייה על חוזה לשנה באלאבס מהליגה השנייה. הוא היה שותף לחזרתה של אלאבס לליגה הבכירה לאחר עשר שנים, ובסוף העונה הוסב לעמדת המגן הימני.

פמנייה עזב את אלאבס ב-6 ביוני 2017.

### ווטפורד
ב-1 ביולי 2017, חתם פמנייה על חוזה לארבע שנים בווטפורד מהפרמייר ליג. הוא ערך את הופעת הבכורה שלו בפרמייר ליג ב-12 באוגוסט, כשנכנס כמחליף במקום דריל יאנמט הפצוע בתחילת תיקו ביתי 3–3 נגד ליברפול.

פמנייה כבש את שער הליגה הראשון שלו עבור המועדון האנגלי ב-31 במרץ 2018, בתיקו ביתי 2–2 עם בורנמות'.

### ויאריאל
ב-28 ביולי 2022, חתם פמנייה על חוזה לשלוש שנים בוויאריאל מהלה ליגה. הוא שיחק 86 משחקים בכל המסגרות במהלך תקופתו בקבוצה.

### חטאפה
ב-1 ביולי 2025, חתם פמנייה על חוזה לשנתיים בחטאפה מהלה ליגה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:מגני כדורגל
קטגוריה:קשרי כדורגל
קטגוריה:כדורגלני ברצלונה אתלטיק
קטגוריה:כדורגלני ריאל מדריד קסטיליה
קטגוריה:כדורגלני אלקורקון
קטגוריה:כדורגלני דפורטיבו אלאבס
קטגוריה:כדורגלני ויאריאל
קטגוריה:כדורגלני חטאפה
קטגוריה:כדורגלני ווטפורד
קטגוריה:ספורטאים ספרדים באנגליה
קטגוריה:ספרדים שנולדו ב-1991
ביקור המחזר

**ביקור המחזר** (באנגלית: The Suitor’s Visit) הוא ציור מאת הצייר ההולנדי חרארד טר בורך, המתוארך לסביבות שנת 1658. היצירה מוצגת באוסף גלריה להלאומית לאמנות בוושינגטון. 

## תיאור היצירה
בציור נראה גבר אלגנטי קד קידה עם כניסתו לחדר, מול אישה צעירה הלבושה במחוך כתום־אדמדם וחצאית סאטן. מאחוריה, אישה אחרת מנגנת בתיאורבו (כלי מיתר ממשפחת הלאוטה), וגבר נוסף עומד ליד אח מבוערת ומחמם את ידיו. הסצנה מתרחשת בסביבה אמידה, כפי שמעידים כלי הנגינה, מדף הקמין המפואר, הטפט המוזהב והשטיח שעל השולחן.

טר בורך נודע בטכניקת ציור מעודנת שהתבססה על הברשות דקות ושכבות צבע שקופות, שאִפשרו לו לתאר טקסטורות ריאליסטיות של תחרה, סאטן ושטיחים מזרחיים. יכולתו הטכנית, יחד עם האיפוק והעמימות הרגשית, שימשו השראה לציירים כיאן ורמיר וחבריאל מטסו. הצופים בני התקופה התפעלו מיכולתו לתאר בדי סאטן, אך גם התלבטו באשר למשמעות הסצנה: האם מדובר בביקור תמים, או ברמיזה לפגישה אינטימית? האמן נמנע מתשובה חד־משמעית. הבעלות על הציור עברה בין אוספים פרטיים בצרפת וספרד, עד שנרכש ב־1922 על ידי אנדרו ויליאם מלון, אשר העניק אותו לגלריה הלאומית לאמנות בשנת 1937.

## השוואה לציור "חבורה מוזיקלית
הציור חבורה מוזיקלית, שצויר ככל הנראה בשנים 1642–1644, מקדים בכעשור את ביקור המחזר ומבשר את גישתו הבשלה של חרארד טר בורך לנושאי חיזור ומערכות יחסים באמצעות סצנות מוזיקליות. בשתי היצירות ניכרת מגמה של עיסוק בטקסים חברתיים ודינמיקות של משיכה בין המינים, כשהמוזיקה משמשת אמצעי להעברת מתחים פסיכולוגיים בין הדמויות. בניגוד לייצוגים העליזים של חברות מוזיקליות בקרב בני דורו, טר בורך עיצב סצנות פרטיות ורוויה ברמזים מעודנים. הדיאלוג השקט בין הנגנים בחבורה מוזיקלית מקביל למפגש הכאוב־אינטימי שבמרכז ביקור המחזר, שבו האמן ממשיך לפתח את העיסוק ברגש דרך מחוות, מבטים ובדי סאטן.

## הערות שוליים

קטגוריה:חרארד טר בורך: ציורים
קטגוריה:ציורי שמן
קטגוריה:ציורי ז'אנר
קטגוריה:ציורים מהמאה ה-17
קטגוריה:הגלריה הלאומית לאמנות וושינגטון: ציורים
קטגוריה:גברים בציור
קטגוריה:נשים בציור
קטגוריה:כלי נגינה באמנות
מאנו סאנצ'ס

**מנואל "מאנו" סאנצ'ס דה לה פניה** (בספרדית: **Manuel "Manu" Sánchez de la Peña**; נולד ב-24 באוגוסט 2000) הוא כדורגלן ספרדי המשחק בעמדת המגן השמאלי בלבאנטה מהלה ליגה בהשאלה מסלטה ויגו.

## קריירת מועדונים
סאנצ'ס נולד במדריד, והצטרף למחלקת הנוער של אתלטיקו מדריד בשנת 2014. הוא ערך את הופעת הבכורה שלו בבוגרים במדי קבוצת המילואים ב-30 במרץ 2019, כשפתח בהרכב בניצחון חוץ 2–0 נגד סלמנקה במסגרת הליגה הספרדית השלישית.

ב-30 באוגוסט 2019, האריך סאנצ'ס את חוזהו באתלטיקו עד 2023. הוא ערך את הופעת הבכורה שלו בקבוצה הראשונה ובלה ליגה, ב-14 בדצמבר, כשפתח בהרכב בניצחון ביתי 2–0 על אוססונה.

ב-7 בספטמבר 2020, האריך סאנצ'ס את חוזהו באתלטיקו עד 2025. ב-11 בינואר 2021, הוא עבר לאוססונה מהלה ליגה בהשאלה לשארית עונת 2020/2021.

ב-17 באוגוסט 2021, חזר סאנצ'ס לאוססונה בהשאלה לעונת 2021/2022. ב-27 ביולי 2022, ההשאלה הוארכה בשנה נוספת.

ב-3 ביולי 2023, חתם סאנצ'ס על חוזה לחמש שנים בסלטה ויגו מהלה ליגה. ב-23 ביולי 2024, הוא הושאל לאלאבס מהלה ליגה לקראת עונת 2024/2025.

ב-25 ביולי 2025, עבר סאנצ'ס ללבאנטה מהלה ליגה בהשאלה לעונה אחת.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:מגני כדורגל
קטגוריה:כדורגלני אתלטיקו מדריד
קטגוריה:כדורגלני סלטה ויגו
קטגוריה:כדורגלני דפורטיבו אלאבס
קטגוריה:כדורגלני אוססונה
קטגוריה:כדורגלני לבאנטה
קטגוריה:ספרדים שנולדו ב-2000
איוואן ויאר

**איוואן וִיַאר מרטינס** (בספרדית: **Iván Villar Martínez**; נולד ב-9 ביולי 1997) הוא כדורגלן ספרדי המשחק בעמדת השוער בסלטה ויגו מהלה ליגה.

## קריירת מועדונים
ויאר נולד באלדן, פונטוודרה, גליסיה, והצטרף למחלקת הנוער של סלטה ויגו בשנת 2008. ב-13 באוקטובר 2013, בגיל 16 בלבד, הוא ערך את הופעת הבכורה שלו בבוגרים במדי קבוצת המילואים, כשפתח בהרכב בניצחון ביתי 1–0 נגד קולטורל לאונסה במסגרת הליגה הספרדית השלישית.

ב-4 בספטמבר 2014, האריך ויאר את חוזהו בקבוצת המילואים עד 2019, אך שיחק בה באופן קבוע רק במהלך עונת 2015/2016. ב-14 במאי 2017, הוא ערך את הופעת הבכורה שלו בקבוצה הראשונה של סלטה ובלה ליגה, כשפתח בהרכב בהפסד חוץ 1–3 לאלאבס.

ביולי 2017, קודם ויאר באופן סופי לקבוצה הראשונה לאחר שסירב להמשיך לשחק בקבוצת המילואים. ב-25 בינואר שלאחר מכן, הוא האריך את חוזהו עד 2023 והושאל ללבאנטה מהלה ליגה לשישה חודשים.

בתחילת עונת 2020/2021, ויאר היה השוער הראשון תחת המאמן אוסקר גרסיה, מכיוון שהיה השוער הכשיר היחיד של סלטה. ב-11 באוגוסט 2021, הוא הושאל ללגנס מהליגה הספרדית השנייה לשנה.

וייאר החל את עונת 2022/2023 כשוער השני לאגוסטין מרצ'סין, שהגיע מפורטו. עם זאת, לאחר שהארגנטינאי ספג פציעה קשה בפברואר, הוא הפך לשוער הפותח לשארית העונה.

## קישורים חיצוניים

## הערות שוליים

קטגוריה:שוערי כדורגל ספרדים
קטגוריה:כדורגלני סלטה ויגו
קטגוריה:כדורגלני לבאנטה
קטגוריה:כדורגלני לגנס
קטגוריה:כדורגלנים ספרדים באולימפיאדת טוקיו (2020)
קטגוריה:זוכי מדליית כסף אולימפית מספרד
קטגוריה:ספרדים שנולדו ב-1997
דייגו לופס (כדורגלן, 2002)

**דייגו לופס נוגרול** (בספרדית: **Diego López Noguerol**; נולד ב-13 במאי 2002) הוא כדורגלן ספרדי המשחק בעמדות הקיצוני הימני והחלוץ בקבוצת ולנסיה מהלה ליגה.

## קריירת מועדונים
### תחילת הקריירה
לופס נולד בטורון, מיירס, אסטוריאס, והחל לשחק כדורגל באקדמיית הנוער של פיגיירדו, בה כבש למעלה מ-150 שערים, ובאקדמיה של חייטוסה, בה כבש 56 שערים. יכולת ההבקעה שלו זיכתה אותו במעבר לאקדמיית הנוער של ספורטינג חיחון, ולאחר מכן בתקופה קצרה בריאל מדריד, שבסופה עבר לברצלונה בשנת 2018.

### ולנסיה
ב-7 ביולי 2021 הצטרף לופס לוולנסיה ושובץ תחילה בקבוצת המילואים ששיחקה בליגה הספרדית החמישית. הוא החמיץ את משחקי הפתיחה של העונה עקב פציעה, וערך את הופעת הבכורה שלו בקבוצה ב-8 באוקטובר 2021, כשנכנס כמחליף במחצית השנייה במקום פראן פרס וכבש צמד בניצחון ביתי 5–0 על UD בניגנים.

לופס ערך את הופעת הבכורה שלו בקבוצה הראשונה של ולנסיה ובלה ליגה, ב-29 באוגוסט 2022, כשהחליף את טוני לאטו בהפסד 0–1 לאתלטיקו מדריד. הוא כבש את שערו הראשון בליגה ב-21 במאי של השנה שלאחר מכן, בניצחון ביתי 1–0 על ריאל מדריד.

ב-14 באוגוסט 2023, האריך לופס את חוזהו בוולנסיה עד 2026, וקודם באופן סופי לקבוצה הראשונה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני ולנסיה
קטגוריה:כדורגלנים באולימפיאדת פריז (2024)
קטגוריה:ספרדים שנולדו ב-2002
פראן פרס

**פרנסיסקו "פְרַאן" פרס מרטינס** (בספרדית: **Francisco "Fran" Pérez Martínez**; נולד ב-9 בספטמבר 2002) הוא כדורגלן ספרדי המשחק בעמדת הקיצוני הימני בראיו ואייקאנו מהלה ליגה.

## קריירת מועדונים
פרס נולד בוולנסיה, והחל לשחק כדורגל במחלקת הנוער של לקרוס באבל, לפני שעבר למחלקת הנוער של ולנסיה בשנת 2011. הוא ערך את הופעת הבכורה שלו בבוגרים במדי קבוצת המילואים ב-17 באוקטובר 2020, כשנכנס כמחליף במקום הוגו גונסאלס בתיקו 2–2 בליגה הספרדית השלישית נגד אצנטה.

ב-20 בנובמבר 2020, חתם פרס על חוזה בוולנסיה לשנתיים. הוא כבש את שערו הראשון במדי קבוצת המילואים של ולנסיה ב-12 בספטמבר 2021, בניצחון חוץ 3–1 בליגה הספרדית הרביעית נגד אוריוואלה.

פרס ערך את הופעת הבכורה שלו בלה ליגה במדי ולנסיה ב-29 באוגוסט 2022, כשנכנס כמחליף בהפסד 0–1 לאתלטיקו מדריד. ב-7 במרץ שלאחר מכן, הוא האריך את חוזהו עד 2027, וקודם באופן סופי לקבוצה הראשונה באוגוסט 2023.

ב-15 באוגוסט 2025, חתם פרס על חוזה לארבע שנים בראיו ואייקאנו מהלה ליגה.

## חיים אישיים
פרס הוא בנו של פרנסיסקו רופטה, כדורגלן עבר ספרדי.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני ולנסיה
קטגוריה:כדורגלני ראיו ואייקאנו
קטגוריה:ספרדים שנולדו ב-2002
מוסא דיארה

**מוסא דיארה** (בצרפתית: **Moussa Diarra**; נולד ב-10 בנובמבר 2000) הוא כדורגלן מאלי-צרפתי המשחק בעמדות הבלם והמגן השמאלי בדפורטיבו אלאבס מהלה ליגה ובנבחרת מאלי.

## קריירת מועדונים
דיארה נולד בסטן שבצרפת, וגדל במחלקת הנוער של טולוז. ב-21 באפריל 2019, חתם דיארה על חוזה בקבוצה הבוגרת של טולוז ששיחקה בליג 1. הוא ערך את הופעת הבכורה שלו בקבוצה בניצחון 2–1 בגביע הליגה הצרפתי על שאמו ניורט ב-30 באוקטובר 2019.

ב-14 במאי 2023, סירב דיארה להשתתף במשחק ליג 1 נגד נאנט עקב היות המשחק חלק מקמפיין ליגה נגד הומופוביה. הוא כבש את שערו הראשון ב-13 באפריל 2024, בניצחון חוץ 2–1 על סטאד רן.

ב-18 ביולי 2024, חתם דיארה על חוזה לארבע שנים באלאבס מהלה ליגה.

## קריירה בינלאומית
דיארה נולד בצרפת, והוא ממוצא מאלי. הוא זומן לנבחרת מאלי הבוגרת לסדרת משחקי ידידות בספטמבר 2022.

## קישורים חיצוניים

## הערות שוליים

קטגוריה:כדורגלני נבחרת מאלי
קטגוריה:כדורגלנים צרפתים
קטגוריה:בלמי כדורגל
קטגוריה:כדורגלני טולוז
קטגוריה:כדורגלני דפורטיבו אלאבס
קטגוריה:ספורטאים צרפתים בספרד
קטגוריה:כדורגלנים מאלים
קטגוריה:צרפתים שנולדו ב-2000
קטגוריה:מאלים שנולדו ב-2000
אומנת עם שרירים

**אומנת עם שרירים** (באנגלית: **Mr. Nanny**) הוא סרט קומדיה אמריקאי שיצא לאקרנים בשנת 1993. את הסרט ביים מייקל ג' קפלן ובתפקיד הראשי מככב המתאבק והשחקן האמריקאי האלק הוגאן. הסרט הופק על ידי חברת New Line Cinema והוא נחשב לניסיון לשלב את תדמיתו הקשוחה של הוגאן עם קומדיה משפחתית.

## עלילה
שיין דניאלס (הוגאן) הוא מתאבק מקצועי לשעבר המתמודד עם טראומות מעברו. כאשר חברו הטוב מציע לו עבודה זמנית כמאבטח בביתו של ממציא עשיר, שיין מגלה כי תפקידו האמיתי הוא לשמש כאומנת לשני ילדיו של הממציא – ילדים שובבים במיוחד שמביאים להתפטרות כל אומנת תוך ימים ספורים. למרות התנגדותו הראשונית, נקשר שיין לילדים ונכנס לעולמם, תוך כדי שהוא נאלץ להילחם בנבל מרושע המנסה לגנוב פטנט טכנולוגי חשוב.

## הפקה והפצה
הסרט צולם בפלורידה שבארצות הברית, והופץ לאקרנים בארצות הברית ב־8 באוקטובר 1993. בישראל הוקרן הסרט בקולנוע תחת השם "אומנת עם שרירים", ובמהלך שנות ה־90 שודר גם בערוצי טלוויזיה מקומיים וזכה לפופולריות מסוימת בקרב ילדים ובני נוער.

## ביקורות
הסרט זכה לביקורות שליליות ברובן. באתר הביקורות Rotten Tomatoes הוא מחזיק בציון נמוך מאוד (פחות מ־10% בקרב מבקרי קולנוע), והוא אף נחשב בעיני רבים לאחד מתפקידיו הפחות מוצלחים של הוגאן. הביקורת העיקרית הייתה על התסריט הפשטני, ההומור הבנאלי, והניסיון המאולץ לשלב אלמנטים של פעולה עם קומדיה משפחתית.

## השפעה תרבותית
למרות כישלונו, הפך "אומנת עם שרירים" לסרט פולחן בקרב קהל מעריצים קטן, בעיקר בזכות הופעתו של האלק הוגאן והאווירה הסלפסטיקית האופיינית לסרטי הילדים של שנות ה־90. הסרט נתפס כיום כסוג של "קלאסיקת קיץ קאמפית" וגרם ליצירת גל סרטים דומים שבהם דמויות גבריות קשוחות ממלאות תפקידים הוריים או טיפוליים (למשל "שומר ראש צמוד" עם דוויין ג'ונסון או "השוטר מבית הספר").

## הכנסות
הסרט הכניס כ־4.3 מיליון דולר בלבד בארצות הברית, לעומת תקציב הפקה מוערך של כ־10 מיליון דולר, מה שהופך אותו לכישלון קופתי.

## קישורים חיצוניים
* '''אומנת עם שרירים''' באתר IMDb
* ביקורות על הסרט באתר Rotten Tomatoes
* נתוני קופה באתר Box Office Mojo

## הערות שוליים

קטגוריה:סרטי קומדיה
איניגו רואיס דה גלארטה

**איניגו רואיס דה גָלַארֶטָה אצ'בריה** (בספרדית: **Iñigo Ruiz de Galarreta Etxeberria**; נולד ב-6 באוגוסט 1993) הוא כדורגלן ספרדי המשחק בעמדת הקשר המרכזי באתלטיק בילבאו מהלה ליגה.

## קריירת מועדונים
רואיס דה גלארטה נולד באייבר שבחבל הבסקים, והצטרף למחלקת הנוער של אתלטיק בילבאו בשנת 2003, בגיל 10. ב-14 בדצמבר 2011, בעודו עדיין שחקן נוער, הוא ערך את הופעת הבכורה שלו בקבוצה הראשונה, כשנכנס כמחליף בדקה ה-88 בהפסד חוץ 2–4 נגד פריז סן-ז'רמן במסגרת הליגה האירופית.

במהלך משחק ששיחק במדי קבוצת המילואים נגד ליידה אספורטיו ב-21 באוקטובר 2012, קרע רואיס דה גלארטה את הרצועה הצולבת הקדמית בברך שמאל, והושבת לשארית העונה. לקראת עונת 2013/2014 הוא הושאל למיראנדס מהליגה הספרדית השנייה, וב-8 בספטמבר, הוא כבש את שערו הראשון, שהיה השער היחיד בניצחון חוץ על ריאל מדריד קסטיליה. במשחק בית נגד נומנסיה ב-27 באוקטובר הוא ספג פציעה דומה לזו שספג ב-2012. 

בשנים שאחרי רואיס דה גלארטה שיחק בריאל סרגוסה ובלגנס בהשאלה, וסייע לאחרונה להשיג עלייה ראשונה אי פעם לליגה הבכירה ב-2016. בהמשך הוא המשיך לשחק בליגה השנייה, כששיחק במדי נומנסיה, ברצלונה אתלטיק ולאס פאלמאס.

ב-2 בספטמבר 2019, חתם רואיס דה גלארטה על חוזה לארבע שנים במיורקה מהלה ליגה, אם כי הוחלט כי יישאר בהשאלה בלאס פאלמאס בעונה הזו.

רואיס דה גלארטה חזר למועדון הראשון שלו, אתלטיק בילבאו, ב-7 ביוני 2023, כשחתם על חוזה לשנתיים. הוא כבש את שערו הראשון עבור בילבאו ב-5 בנובמבר, בניצחון חוץ 3–2 על ויאריאל.

במאי 2025, האריך רואיס דה גלארטה את חוזהו בבילבאו עד 2027.

## קריירה בינלאומית
רואיס דה גלארטה החל לייצג את ספרד בנבחרת עד גיל 17, ושיחק במוקדמות אליפות אירופה 2010 עד גיל 17 נגד איי פארו ורומניה ובשני משחקי ידידות נגד פורטוגל. הוא שיחק גם בנבחרת עד גיל 18 ובנבחרת עד גיל 19.

## קישורים חיצוניים

## הערות שוליים

קטגוריה:ילידי 1993
קטגוריה:כדורגלנים ספרדים
קטגוריה:קשרי כדורגל
קטגוריה:כדורגלני אתלטיק בילבאו
קטגוריה:כדורגלני ריאל סרגוסה
קטגוריה:כדורגלני לגנס
קטגוריה:כדורגלני נומנסיה
קטגוריה:כדורגלני ברצלונה אתלטיק
קטגוריה:כדורגלני לאס פאלמאס
קטגוריה:כדורגלני מיורקה
קיקה סאלאס

**אנריקה חסוס "קיקה" סאלאס וליינטה** (בספרדית: **Enrique Jesús "Kike" Salas Valiente**; נולד ב-23 באפריל 2002) הוא כדורגלן ספרדי המשחק בעמדת הבלם בסביליה מהלה ליגה.

## קריירת מועדונים
סאלאס נולד במורון דה לה פרונטרה, סביליה, אנדלוסיה, והצטרף למחלקת הנוער של סביליה בשנת 2013, בגיל 11. הוא ערך את הופעת הבכורה שלו בבוגרים במדי קבוצת המילואים ב-10 בינואר 2021, כשנכנס כמחליף במחצית בניצחון חוץ 3–1 נגד יקלנו דפורטיבו במסגרת הליגה הספרדית השלישית.

ב-27 באפריל 2021, בעודו שחקן נוער, האריך סאלאס את חוזהו בסביליה עד 2024.

סאלאס ערך את הופעת הבכורה שלו בקבוצה הראשונה של סביליה ובלה ליגה, ב-10 בספטמבר 2022, כשפתח בהרכב בניצחון חוץ 3–2 על אספניול. ב-31 בינואר שלאחר מכן, הוא חתם על הארכת חוזה בסביליה עד 2026, והצטרף לטנריפה מהליגה הספרדית השנייה בהשאלה לשארית העונה.

עם חזרתו, החל סאלאס לשחק באופן קבוע בקבוצה הראשונה של סביליה, קודם אליה באופן סופי ב-31 בינואר 2024, וקיבל את חולצה מספר 2.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:בלמי כדורגל
קטגוריה:כדורגלני סביליה
קטגוריה:כדורגלני טנריפה
קטגוריה:ספרדים שנולדו ב-2002
משפחת ג'מסטון

ממוזער|שמאל
***משפחת ג'מסטון (באנגלית: The Righteous Gemstones)*** היא סדרת טלוויזיה אמריקאית מסוגת דרמה-קומית שנוצרה על ידי דני מקברייד, שעלתה לראשונה ב-18 באוגוסט 2019 ב-HBO. הסדרה עוקבת אחר משפחה טל-אוונגליסטית מפורסמת ולא מתפקדת. מקברייד מככב גם בסדרה, לצד אדם דה-וויין, אדי פטרסון, טוני קוואלרו, קאסידי פרימן, גרגורי אלן וויליאמס, טים באלץ וג'ון גודמן . הסדרה הסתיימה ב-4 במאי 2025, לאחר ששודרו ארבע עונות ו-36 פרקים. הסדרה זכתה לביקורות חיוביות ממבקרים.

## עלילה
**The Righteous Gemstones** היא סדרה העוקבת אחר משפחת טלוונגליסטים מדרום קרוליינה, בראשות אלי ג'מסון, אב אלמן וראש כנסיית ענק. אלי וילדיו הבוגרים – ג'סי, ג'ודי וקלבין, מנהלים אורח חיים ראוותני ומפונק, הממומן כולו מכספי התרומות של הקהילה.

בעונה הראשונה, גיסו של אלי, בייבי בילי פרימן, מצטרף להנהגת סניף חדש של הכנסייה, הממוקם בקניון מקומי. המהלך גורם לעימות עם הכומר ג'ון וסלי סיזונס, שעומד בראש כנסייה שכנה קטנה יותר ומרגיש מאוים. במקביל, שלישיית דמויות רעולות פנים מנסות לסחוט את ג'סי באמצעות סרטון המתעד התנהגות מינית פרועה שלו ושל חבריו.

בעונה השנייה, ג'סי ואמבר משתפים פעולה עם מנהיגי כנסיות ענק מטקסס, לייל ולינדי ליסון, במטרה להקים אתר נופש נוצרי במתכונת טיים שרינג. המשפחה מתמודדת עם איומים רבים, למשל קבוצה מסתורית של רוכבי אופנוע רצחניים.

בעונה השלישית, אלי מפחית את מעורבותו בניהול הכנסייה ומעביר את השליטה לילדיו. אחותו הענייה, מיי–מיי, חוזרת לחייו ומבקשת עזרה להגן על משפחתה מבעלה לשעבר, פיטר, מנהיג מיליציה נוצרית קיצונית הנוטר טינה ארוכה כלפי משפחת ג'מסון. במקביל, סדרת בגידות מאיימת לפרק את מערכות היחסים של ג'ודי ובי.ג'יי ושל קלבין וקיף.

בעונה הרביעית והאחרונה, ילדי משפחת ג'מסון ממשיכים לנהל את הכנסייה תוך כדי התמודדות עם חייהם האישיים הסוערים: ג'סי מנסה להשאיר אחריו מורשת ולשמור על שליטה בבניו המרדניים, בעוד ג'ודי מטפלת בבעלה בי.ג'יי, שנפצע בתאונת ריקוד על עמוד. קלבין, שכעת נמצא בזוגיות עם קיף, זוכה למעמד חדש לאחר שייסד את PRISM – ארגון התומך ב. העניינים יוצאים משליטה כאשר אלי, בודד ומתגעגע, נכנס לקשר רומנטי עם לורי מילסאפ, חברתה הקרובה של איימי-לי.

## פרסים ומועמדויות

## קישורים חיצוניים

קטגוריה:סדרות טלוויזיה אמריקאיות שעלו לשידור בשנת 2019

## הערות שוליים
אונאי גומס

**אונאי גומס גרסיה** (בספרדית: **Unai Gómez Garcia**; נולד ב-25 במאי 2003) הוא כדורגלן ספרדי המשחק בעמדת הקשר ההתקפי באתלטיק בילבאו מהלה ליגה.

## קריירה
גומס נולד בברמאו, ביסקאיה, חבל הבסקים, והצטרף למחלקת הנוער של אתלטיק בילבאו בשנת 2013.

ב-19 ביולי 2021 הצטרף גומס לקבוצה הבוגרת של בסקוניה ששיחקה בליגה הספרדית החמישית. הוא ערך את הופעת הבכורה שלו ב-5 בספטמבר, כשפתח בהרכב במשחק נגד ברקלדו שנגמר בתוצאה 0–0.

גומס קודם לקבוצת המילואים ששיחקה בליגה השלישית ב-10 ביולי 2022, וערך את הופעת הבכורה שלו ב-28 באוגוסט, כשנכנס כמחליף במחצית השנייה בהפסד ביתי 1–2 נגד לה נוצ'יה. הוא כבש את שעריו הראשונים עבור קבוצת המילואים ב-29 בינואר 2023; צמד בניצחון ביתי 3–0 על לוגרונייס.

בקיץ 2023, הוא היה אחד השחקנים שנבחרו לצאת לקדם העונה עם הקבוצה הראשונה, שם היה אחד השחקנים הבולטים. ב-12 באוגוסט 2023, הוא ערך את הופעת הבכורה שלו בלה ליגה בהפסד ביתי לריאל מדריד. 

ב-27 באוגוסט הוא כבש את שערו הראשון במדי הקבוצה הראשונה של בילבאו בניצחון 4–2 נגד ריאל בטיס. ב-20 באוקטובר, הוא האריך את חוזהו בבילבאו עד יוני 2028.

## קריירה בינלאומית
ב-15 במרץ 2024, הוא זומן על ידי מאמן נבחרת ספרד עד גיל 21, סנטי דניה, לשני משחקי מוקדמות אליפות אירופה בכדורגל עד גיל 21 נגד סלובקיה ובלגיה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל
קטגוריה:כדורגלני אתלטיק בילבאו
קטגוריה:ספרדים שנולדו ב-2003
סרז'י אלטימירה

**סרז'י אָלְטִימִירָה קלאבל** (בספרדית: **Sergi Altimira Clavell**; נולד ב-25 באוגוסט 2001) הוא כדורגלן ספרדי המשחק בעמדת הקשר האחורי בריאל בטיס מהלה ליגה.

## קריירה
אלטימירה נולד בקרדדאו שבקטלוניה, והצטרף ללה מאסיה של ברצלונה בשנת 2012. בשנת 2019, הוא עזב את ברצלונה והצטרף לסבאדל.

ב-29 במאי 2020, הושאל אלטימירה לקבוצה הבוגרת של גרנולרס מהליגה הספרדית השלישית. הוא ערך את הופעת הבכורה שלו בקבוצה ב-1 בנובמבר, כשנכנס כמחליף במחצית השנייה בניצחון חוץ 7–0 על פיגרס.

עם חזרתו לסבאדל, נכלל אלטימירה בסגל הקבוצה הבוגרת, וב-7 בספטמבר 2021 חידש את חוזהו במועדון עד 2023.

ב-31 בינואר 2023, עיתון "מארקה" דיווח כי אלטימירה הגיע להסכם עם חטאפה מהלה ליגה. ב-6 ביולי, המועדון הודיע רשמית על החתמתו על חוזה לארבע שנים.

ב-11 באוגוסט 2023, חתם אלטימירה על חוזה לחמש שנים בריאל בטיס מהלה ליגה, לאחר שהמועדון שילם את סעיף השחרור שלו בסך 2 מיליון אירו.

## חיים אישיים
אביו של אלטמירה הוא כדורגלן לשעבר ששיחק בעמדת החלוץ ובן דודו הוא כדורגלן פעיל המשחק בעמדת המגן.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל
קטגוריה:כדורגלני חטאפה
קטגוריה:כדורגלני ריאל בטיס
קטגוריה:כדורגלני סבאדל
קטגוריה:ספרדים שנולדו ב-2001
חוסה אנחל קרמונה

**חוסה אנחל קרמונה נבארו** (בספרדית: **José Ángel Carmona Navarro**; נולד ב-29 בינואר 2002) הוא כדורגלן ספרדי המשחק בעמדות המגן הימני, מגן הכנף הימני והבלם בסביליה מהלה ליגה.

## קריירת מועדונים
קרמונה נולד באל ויסו דל אלקור שבאנדלוסיה, והוא בוגר מחלקת הנוער של סביליה. הוא ערך את הופעת הבכורה שלו בבוגרים במדי קבוצת המילואים ב-21 בנובמבר 2020, כששיחק את תשע הדקות האחרונות בניצחון חוץ 2–1 נגד קורדובה במסגרת הליגה הספרדית השלישית.

ב-20 ביולי 2021, האריך קרמונה את חוזהו בסביליה עד 2025. הוא ערך את הופעת הבכורה שלו בקבוצה הראשונה ובלה ליגה, ב-13 במרץ של השנה שלאחר מכן, כשהחליף את מרקוס אקוניה בתיקו חוץ 1–1 נגד ראיו ואייקאנו.

ב-11 בינואר 2023, הצטרף קרמונה לאלצ'ה מהלה ליגה בהשאלה עד סוף העונה. 

ב-20 ביולי, הוא עבר לחטאפה מהלה ליגה, גם כן בהשאלה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:מגני כדורגל
קטגוריה:כדורגלני סביליה
קטגוריה:כדורגלני אלצ'ה
קטגוריה:כדורגלני חטאפה
קטגוריה:ספרדים שנולדו ב-2002
צרפת בלתי כנועה

**צרפת בלתי כנועה** (בצרפתית: **La France Insoumise**) היא מפלגת שמאל צרפתית שהוקמה ב-10 בפברואר 2016 על ידי  ז'אן לוק מלנשון. המפלגה חברה בקואליציה "החזית העממית החדשה" יחד עם מפלגות שמאל אחרות, והיא המפלגה השלישית בגודלה באספה הלאומית, לאחר "הרפובליקה בתנועה!" בראשות עמנואל מקרון ו"האיחוד הלאומי" בראשות מארין לה פן.

## היסטוריה
המפלגה בראשות מלנשון התמודדה לראשונה בבחירות לנשיאות ב-2017 וזכתה במקום הרביעי בסיבוב הראשון, כש-2% מהקולות חסרו לעלייה לסיבוב השני. בבחירות לפרלמנט הצרפתי ביוני 2017 זכתה ב-17 מושבים ויצרה קואליציה בראשות מלנשון. בבחירות לנשיאות 2022 זכתה במקום השלישי בסיבוב הראשון עם 22% מהקולות, אחוז אחד מתחת לרף הדרוש לסיבוב השני. בבחירות לפרלמנט ביולי 2024 התאחדה המפלגה עם המפלגה הסוציאליסטית, מפלגת הירוקים, המפלגה הקומוניסטית ומפלגות שמאל רדיקלי נוספות לכדי "החזית העממית החדשה". זאת במטרה להתמודד מול עליית הימין הקיצוני ומפלגת "האיחוד הלאומי" בראשות מארין לה פן, שהייתה המפלגה הגדולה ביותר באספה הלאומית עם כ-180 מושבים.

המפלגה מושפעת מפוליטיקאים ומפלגות שמאל כגון מפלגת "פודמוס" בספרד, ג'רמי קורבין ממפלגת הלייבור הבריטית, וברני סנדרס מהמפלגה הדמוקרטית בארצות הברית.

## אידאולוגיה
המפלגה נחשבת לאחת המפלגות השמאלניות ביותר בפרלמנט הצרפתי. היא דוגלת בסוציאליזם דמוקרטי, פופוליזם שמאלי, אנטי קפיטליזם ואירוסקפטיות. היא דוגלת בהרחבה משמעותית של השירותים הציבוריים תוך החלשה משמעותית של המגזר הפרטי, בדיור ציבורי למהגרים ומוחלשים, במערכת בריאות ציבורית, קצבאות ואיכות הסביבה. היא שואפת לייצור ושימוש של 100% באנרגיה מתחדשת עד שנת 2050, העלאת שכר המינימום ל-1,326 אירו, יציאה מהסכמי סחר חופשי כגון הסכם הסחר הטרנס-אטלנטי והסכם הסחר הכלכלי המקיף. בתחום החברתי היא תומכת בזכויות להט"ב מלאות ואיסור אפליה על רקע נטייה מינית או זהות מגדרית בכל תחומי החברה, ובזכויות מהגרים וקליטתם ושילובם כהוגן על ידי המדינה. היא נחשבת לאירוסקפטית, כאשר הביקורת שלה על האיחוד האירופי מתמקדת בעיקר בקפיטליזם שהשתלט עליו לטענתה. 

בתחום החוץ, המפלגה גינתה את הפלישה הרוסית לאוקראינה, אך ציינה כי אסור שארצות הברית תצרף את אוקראינה לנאט"ו.

המפלגה נחשבת לאנטי ציונית מובהקת, אבל גם גינתה את טבח השבעה באוקטובר, וציינה אותו כ"טרוריסטי". המפלגה טוענת כי ישראל מבצעת רצח עם וזוועות ברצועת עזה, טיהור אתני ביהודה ושומרון, בביזוי הערכים הדמוקרטיים ובקולוניאליזם. מנהיג המפלגה ז'אן לוק מלנשון אף היה שותף להפגנות פרו פלסטיניות רבות ברחבי צרפת. חברת המפלגה ממוצא פלסטיני רימא חסן אף השתתפה במשט החירות לעזה ביוני 2025 יחד עם פעילת האקלים גרטה טונברי ופעילים נוספים, שנעצרו בהגיעם לישראל במעצר מתוקשר.

## קישורים חיצוניים

## הערות שוליים

קטגוריה:שמאל רדיקלי
קטגוריה:צרפת: מפלגות
עידית וייס-גל

**עידית וייס-גל** (נולדה ב-16 באוגוסט 1961) היא עובדת סוציאלית, פרופסור מן המניין מבית הספר לעבודה סוציאלית ע"ש בוב שאפל, אוניברסיטת תל אביב.

## קריירה
וייס-גל חברת סגל בבית הספר לעבודה סוציאלית ע"ש בוב שאפל באוניברסיטת תל אביב. היא החלה את דרכה. באוניברסיטה כמרצה, ובמהלך השנים קודמה לדרגת מרצה בכיר, לאחר מכן לפרופסור חבר, וב-2017 לדרגת פרופסור מן המניין.

וייס-גל כתבה כ-150 מחקרים. מחקריה מתמקדים בפרקטיקה של מדיניות בעבודה סוציאלית בעולם בכלל ובישראל בפרט, סנגור פרטני למיצוי זכויות, ובגישות ביקורתיות בעבודה סוציאלית.

וייס-גל היא מרצה מצטיינת. מדי שנה היא נבחרת לרשימת מאה המרצים המצטיינים באוניברסיטת תל אביב. כמו כן קיבלה, פעמיים, את פרס הרקטור למרצה מצטיין.

לצד עבודתה האקדמית כיהנה באוניברסיטה בתפקידים רבים. בבית הספר לעבודה סוציאלית: ראשת תוכנית הבוגר בשנים 2009–2014, ראשת בית הספר בשנים 2016–2021. וייס-גל היא ראשת המסלול לזכויות אדם ומדיניות, בתוכנית המוסמך. באוניברסיטה היא הייתה גם ראשת המרכז לקידום ההוראה בשנים 2011–2014.

על תרומתה לקידום המחקר במדיניות חברתית היא זכתה בשנת 2026 באות מטעם ארגון אספנט ישראל.

### פעילות חברתית
במקביל לעבודתה האקדמית וייס-גל פעילה חברתית. היא כיהנה כחברה בוועדה מטעם משרד הרווחה והשירותים החברתיים, לניסוח הצעה לרפורמה בשירותי הרווחה המקומיים (2010).

היא חברה בוועדת ההיגוי של סינגור קהילתי, וגם מייעצת בתחום מעורבות בעיצוב מדיניות חברתית וזכויות חברתיות.

בנוסף לפעילותה בישראל, היא פעילה גם באיטליה, שם היא יועצת לאגודת העובדים הסוציאליים במעורבות בעיצוב מדיניות, ויועצת לפיתוח הכשרה בנושא.

## חיים אישיים
וייס-גל נשואה (בשנית) לג'וני גל, פרופסור בבית הספר לעבודה סוציאלית ורווחה חברתית ע״ש ברוולד באוניברסיטה העברית בירושלים, וראש תוכנית רווחה במרכז טאוב.

לוייס-גל ילדים מנישואיה הראשונים.

## פרסומים נבחרים
### ספרים
* ג'וני גל, עידית וייס-גל, פרקטיקת מדיניות בעבודה סוציאלית, הוצאת מאגנס, 2011
* מיכל קרומר-נבו, רוני סטריאר, עידית וייס-גל,  ביקורת בפעולה: פרקטיקות ביקורתיות בשדה החברתי בישראל, הוצאת רסלינג, 2020

### מאמרים

* Idit Weiss-Gal, Penelope Welbourne, The professionalisation of social work: a cross-national exploration, International Journal of Social WelfareVolume 17, Issue 4 pp. 281-290, 2008
*Idit Weiss-Gal, The person-in-environment approach: Professional ideology and practice of social workers in Israel, Social Work, Volume 53, Issue 1, January 2008, Pages 65–75, 2008
*Michal Krumer-Nevo, Idit Weiss-Gal, Menachem Monnickendam, Poverty-aware social work practice: A conceptual framework for social work education, Journal of Social Work Education, 45(2), 225–243, 2009


## קישורים חיצוניים

* פרופ' עידית וייס גל, באתר בית הספר לעבודה סוציאלית ע"ש בוב שאפל, אוניברסיטת תל אביב
* Idit Weiss-Gal, באתר גוגל סקולר
* Idit Weiss-Gal, באתר ResearchGate

## הערות שוליים

קטגוריה:עובדים סוציאליים ישראלים
קטגוריה:עובדות סוציאליות ישראליות
קטגוריה:סגל אוניברסיטת תל אביב: עבודה סוציאלית
קטגוריה:ישראלים שנולדו ב-1961
קטגוריה:ישראליות שנולדו ב-1961
ז'אק דופרה

**ז'אק דופרה** (באנגלית ובצרפתית: **Jacques Dupré**; ) היה פוליטיקאי אמריקאי ממוצא קריאולי מלואיזיאנה, איש המפלגה הוויגית, שכיהן כחבר בית הנבחרים של לואיזיאנה בשנים 1816–1817 ובשנים 1823–1825, כחבר הסנאט של לואיזיאנה מ-1828 ועד מותו, מתוכן בשנים 1830 ו-1838 כנשיא הסנאט, ומתוקף תפקידו זה כיהן כמושל לואיזיאנה השמיני מינואר 1830 ועד ינואר 1831 לאחר שבאוקטובר 1829 נפטר המושל פייר דרביני בעת כהונתו, והוחלף על ידי נשיא הסנאט הקודם ארמנד בווה, שבתורו הוחלף על ידי דופרה.
## ראשית חייו
ז'אק דופרה נולד בניו אורלינס כבנם הבכור של לורן דופרה דה טרבון ושל מארי ז'וזפין פונטנו. דופרה היה קריאולי ממוצא צרפתי מלא, וגדל במחוז לנדרי. כשהיה בן עשר נפטר אביו, ואימו נישאה בשנית.

ב-1791 קיבלו דופרה ואחיו מענקי קרקע מלכותיים מהשלטון הספרדי בבאיו בואף. בשנה שלאחר מכן הוא נשא לאישה את תיאוטיסט רואה ממחוז פוינט קופה, ולשניים נולדו שבעה ילדים שגדלו בחווה מצפון-מערב לעיר אופלוסס. החל מ-1815 שירת דופרה כמייג'ור ברגימנט ה-16 של המיליציה של לואיזיאנה. במלחמת 1812 הוא השתתף ב לצד שניים מבניו.
## קריירה פוליטית
לראשונה נבחר דופרה לבית הנבחרים של לואיזיאנה ב-1816, כיהן בו שנתיים, ונבחר שוב ב-1823 וכיהן בו עד 1825. ב-1828 הוא נבחר לסנאט של לואיזיאנה. ב-6 באוקטובר 1829 נהרג המושל פייר דרביני כתוצאה מנפילה מכרכרה, ונשיא הסנאט, ארמנד בווה, שהיה הראשון בסדר הירושה לתפקיד המושל, הושבע במקומו. חודשיים לאחר מכן התפטר בווה, ודופרה נבחר במקומו כנשיא הסנאט, ומתוקף תפקידו זה היה למושל לואיזיאנה השמיני וכיהן בתפקיד מינואר 1830 ועד ינואר 1831. דופרה היה המושל בפועל השני תוך שנה אחת, ועקב כך נוצר משבר חוקתי בשל המחסור במושל נבחר. בתום תקופת כהונתו של דופרה כמושל נערכו בחירות מיוחדות בהן נבחר כמושל אנדרה רומן. סוגיית ירושת המושל תיפתר רק עם כינון חוקת לואיזיאנה של 1845, בה נוצרה משרת סגן המושל.

כמושל, פיקח דופרה על התאגדותן של חברת הרכבות הראשונה בלואיזיאנה, של חברת התעלות, של חברת עבודות שיפורי נתיבי הביצות, של חברת הביטוח של הסוחרים של ניו אורלינס ושל חברה לייצור סוכר בתהליך חדש. במהלך תקופת ממשלו הוטל איסור על הגירה של אפרו-אמריקאים חופשיים אל תחומי המדינה ועל גירוש אלו שנכנסו אליה מאז 1825. באותה שנה חזרה ניו אורלינס להיות בירת לואיזיאנה במקומה של דונלדסונוויל.

ב-1831 לא התמודד דופרה בבחירות על תפקיד המושל, וכאשר נבחר אנדרה רומן, הוא שב לסנאט, בו הוא כיהן 16 שנים נוספות עד מותו. במושב הסנאט של 1838 הוא כיהן שוב כנשיאו.
## מותו
ז'אק דופרה נפטר באופלוסס ב-14 בספטמבר 1846. הוא נטמן בבית הקברות של העיר.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 2 Westport, Conn.; Meckler Books, 1978, p. 560


## קישורים חיצוניים
* ז'אק דופרה באתר אגודת המושלים הלאומית 
* ז'אק דופרה באתר מזכיר המדינה של לואיזיאנה 
* ז'אק דופרה באתר La-Cemeteries 
* ז'אק דופרה באתר The Political Graveyard 
* 

קטגוריה:אמריקאים ילידי לואיזיאנה
קטגוריה:מושלי לואיזיאנה
קטגוריה:ניו אורלינס: אישים
קטגוריה:מושלי מדינות ארצות הברית מהמפלגה הוויגית
קטגוריה:חברי בית המחוקקים המדינתי של לואיזיאנה
קטגוריה:אמריקאים שנולדו ב-1773
קטגוריה:אמריקאים שנפטרו ב-1846
מבצר שיוונרי

**מבצר שיוונרי** (במראטהית: **शिवनेरी**) זהו מבצר צבאי עתיק הממוקם ליד  ב במהאראשטרה, הודו. זהו מקום הולדתו של צ'הטרפטי שיוואג'י מהאראג', מייסד האימפריה המראטהית.

## היסטוריה
מבצר שיוונרי קיבל את שמו תחת שלטון  מדבגירי. המבצר שימש בעיקר לשמירה על נתיב המסחר הישן מ לעיר הנמל . המקום עבר לידי  לאחר היחלשותה של סולטנות דלהי במהלך המאה ה-15, ומשם לידי  במאה ה-16. בשנת 1595, צ'יף מראטהה בשם , סבו של צ'הטרפטי שיוואג'י מהאראג', קיבל תואר אצולה מהסולטאן של אחמדנגר, , שנתן לו את שיוונרי ואת .

שיוואג'י מהאראג' נולד במבצר ב-19 בפברואר 1630, ובילה שם את ילדותו. בתוך המבצר יש מקדש קטן המוקדש לאלה שיוואי דווי (ישנן טענות לפיהם השם שיוואג'י נגזר משם המבצר, שיוונרי), על שמה הוא נקרא. המטייל האנגלי פרייז (Fraze) ביקר במבצר בשנת 1673 ומצא אותו בלתי ניתן לכיבוש. לפי דיווחיו, המבצר היה מצויד במלאי מספיק כדי להאכיל אלף משפחות במשך שבע שנים. המבצר עבר לשליטת השלטון הבריטי בשנת 1819, לאחר .

ביולי 2025 הוכרז המבצר חלק מאתר המורשת העולמית הסדרתי הנופים הצבאיים המראטהיים של הודו, מבצרים הפרוסים על פני שטחים גאוגרפיים מגוונים, והמציגים את העוצמה הצבאית של שלטון המראטהה.

## אדריכלות
מבצר שיוונרי הוא מבצר גבעה בעל צורה משולשת עם כניסה מצד דרום-מערב של הגבעה. מלבד השער הראשי, קיימת כניסה צדדית למבצר הנקראת באופן מקומי "שער השרשרת", שבה יש לאחוז בשרשראות כדי לטפס אל שער המבצר. המבצר משתרע לאורך של 1.5 קילומטר עם שבעה שערים מעוגלים ומבוצרים היטב. ישנן חומות עפר מסביב למבצר. בתוך המבצר, המבנים העיקריים הם אולם תפילה, קבר ומסגד. ישנו וו תלייה הבולט מהקיר שבעזרתו בוצעו הוצאות להורג. ישנם מבני שערים רבים המגנים על מבצר זה. "מאהה דארוואג'ה" (Maha Darvaja) הוא אחד מהשערים הרבים של המבצר. הוא נקרא גם "מקור הטון".

במרכז המבצר נמצאת בריכת מים הנקראת "בדאמי טלאב" (Badami Talav), ומדרום לבריכה זו ישנם פסלים של ראג'מאטה ג'יג'אבאי ושיוואג'י ראג'ה הצעיר. במבצר ישנם שני מעיינות מים, הנקראים גנגה ויאמונה, שבהם יש מים במשך כל השנה. המבצר הוכרז כאתר מוגן.

שני קילומטרים ממבצר זה נמצאות מערות בודהיסטיות חצובות בסלע, הנקראות מערות , שבה גם אחד משמונת מקדשי  במאהראשטרה.

## גישה
המבצר נמצא במרחק של כ-2–3 ק"מ מהעיירה , מרכז הנפה המחוברת היטב ברשת כבישים. ג'ונאר נמצאת במרחק של כ-90 ק"מ מפונה.

קל להגיע לראש המבצר דרך הכניסה הראשית; עם זאת, מטפסים בעלי ציוד טיפוס מתאים יכולים לנסות את נתיב שער השרשרת הממוקם במצוק המערבי של המבצר. מפסגת המבצר, ניתן לראות בקלות את המבצרים , ,  ונימגירי.

## גלריה

Image:MainEntranceGate.jpg|שער הכניסה
File:Shivneri pic2.jpg|המדרגות המובילות למבצר שיוונרי
File:Shivneri.pic.jpg|המקדש במבצר שיוונרי
File:Shivneripic5.jpg|מבט מהצד על מבצר שיוונרי


## קישורים חיצוניים


* Shivneri Fort - Birthplace of Chhatrapati Shivaji Maharaj for detailed information


## הערות שוליים

קטגוריה:הודו: מבצרים
קטגוריה:הנופים הצבאיים המראטהיים של הודו
קטגוריה:מבצרי גבעה
קטגוריה:מהאראשטרה